
Side 2




AS Rødøy-Lurøy Kraftverk

8186 TJONGSFJORDEN

Vår dato:



Vår ref.: NVE 9704944  ek/aro


Arkiv: 912-513.4/EK
Saksbehandler:

Deres dato: 19.03.1998
Siv Sannem Inderberg

Deres ref.: 
22 95 94 38

Avslag på konsesjonssøknad om tre vindmøller i Træna kommune

Vi viser til Deres konsesjonssøknad om å få bygge tre vindmøller på Langskjæret i Træna kommune samt senere tilleggsopplysninger datert 17.06.98, 07.09.98, 12.02.99 og 26.03.99.

I medhold av lov 29.06.1990 nr 50 (energiloven) § 3-1 og fullmakt gitt av Olje- og energidepartementet 23.01.1991, har Norges vassdrags- og energidirektorat besluttet å avslå søknaden fra AS Rødøy-Lurøy Kraftverk om å få bygge tre vindmøller på Langskjæret i Træna kommune. NVE har i denne beslutningen valgt å legge vekt på at vindmøllene er planlagt for nær bebyggelse og vil gi økt støy og negative estetiske virkninger for flere bolig- og fritidshus. Det er  redegjort for vårt vedtak i vedlagte EK-notat nr 16/99.

I brev 04.12.97 fra NVE blir det gitt tilsagn om statsstønad til utbygging av vindkraft på Træna forutsatt at anlegget fikk konsesjon. Med avslag på konsesjonssøknaden, bortfaller herved også tilsagnet på 8 millioner kroner.

Vi gjør oppmerksom på at NVEs vedtak kan påklages til Olje- og energidepartementet innen tre uker fra det tidspunkt underretningen er kommet frem til parten, jfr forvaltningslovens kap VI. Eventuell klage skal begrunnes skriftlig, stiles til Olje- og energidepartementet og sendes gjennom NVE.

Med hilsen

Agnar Aas

Vassdrags- og 
energidirektør

Kristian Løkke

Avdelingsdirektør

Vedlegg: 1

Kopi til:
Alle høringsinstanser

